Vi i DNB forstår godt at det er frustrerende at banken du har vært kunde hos i mange år nå ber deg vise legitimasjon på nytt. Selv om vi kjenner kundene våre, må vi etterleve kravet fra myndighetene og lagre riktig og nok informasjon på kundene hos oss. Det er et lovpålagt krav, som gjelder alle bankene. Vi ønsker selvsagt å gjøre dette så smertefritt som mulig for våre kunder, derfor henter vi informasjon/dokumentasjon kun dersom det er strengt nødvendig. Hvis du har blitt kontaktet er det fordi det ikke er registrert tilstrekkelig informasjon om deg hos oss, og derfor trenger vi oppdaterte opplysninger.